**ETA Tantsukeskuse kodukord**

**Kodukord on ühiselt kokku lepitud reeglid, mis tagavad selle, et meil kõigil oleks siin majas hea ja turvaline olla ning meile kasutamiseks võimaldatud asjad püsiksid pikka aega terved.**

1. **ETA Tantsukeskuse sisenemise ja väljumise head tavad**

Et inimvool oleks meie majas sujuv jälgi et:

* Alumise ukse kood on turvalisuse tagaja meile kõigile. Kasutame selle teadmist targalt.
* Meil on kaks korruse ust. Kasutame vaid bussiparkla poolset ust, nn. Foorumipoolne uks on vaid A saali ja Joogasaali pääsemiseks ning evakuatsiooniks häire olukorras.
* Uksed sulgeme enda järel vaikselt
* Et meil oleks majas mõnus ja puhas, siis saavad välisjalanõud välisukse taga ja trepikojas puhtaks, jäävad ette koridori ja mahutuvad sõbralikult riiulisse. Vaibale jäävad nad vaid siis, kui riiulile enam ei mahu.
* Välisriiete jaoks on koht garderoobi nagis, külalistele ja lastevanematele on koridoris riidepuud.

1. **Garderoobide kasutus**

* Me kasutame ruumi säästlikult, sest pärast meid on veel tulijaid.
* Kaks nagi on ühele kasutajale piisav
* Oma väärtuslikud esemed võtame endaga tundi kaasa (rahakott, telefon, arvutid)
* Garderoobist lahkudes võtame oma treeningriided ja jalanõud alati kaasa, veendume, et meist ei jäänud midagi maha
* Leitud asjade korv aitab meil taaskohtuda maha ununenud asjadega- enne poodi uut ostma ruttamist tasub see üle vaadata
* Kõik maha ununenud ja leitud asjad hoitakse alles iga õppeperioodi lõpuni. Küsime julgelt kontorist, kui ise ei leia, alati aidatakse otsida.

1. **Dušširuumide kasutus**

* Kasutame hea hügieeni nimel maja suurepäraseid pesemistingimusi, need on meile loodud.
* Oleme säästlikud ja kontrollime peale pesemist, et vesi ei jäänud tilkuma ja tuli saaks kustu.
* Mõnus kuiv põrand meeldib meile kõigile ja seetõttu kuivatame märjad jalad enne riietusruumi sisenemist ära

1. **WC kasutamine.**

* Meil on majas 4 naiste WCd ja 1 meeste WC ning igaüks kasutab oma.
* Meile meeldib puhtus ja me teame miks potihari olemas on- vajadusel kasutame seda.
* Käte pesemine on hea tervise üks alustalasid, kuid mitte seinte ja põranda tervisele- me hoiame need kuivad.
* Oleme säästlikud ja saame käed kuivaks maksimaalselt kahe kuivatuspaberiga. Kätekuivatuspaberi koht on prügikastis
* WC-s on 2 prügikasti, suurem kätekuivatuspaberile ja väiksem hügieenitarvetele.
* Lahkudes kustutame tule

1. **Koridori kasutamine**

* Koridori tagumine osa on meil nn. puhkenurk, mõeldud lõõgastumiseks, õppimiseks või söömiseks ehk hoiame oma energiat ja emotsiooni tantsutunniks.
* Koridoris saame süüa ja puhata. Et teistel seda hea teha oleks, hoiame puhtust ja koristame enda järel

1. **Saalide kasutamine**

* Meil on saalides palju abistavaid vahendeid. Kasutame saalides olevaid asju sihipäraselt
* Tugipuud on mõeldud treenimiseks ja nende hea tervise nimel väldime nendel istumist, ronimist ja rippumist
* Nagu igale asjatundjale, meeldib ka meie klaverisaatjatele kui nende töövahendid on puhtad ja korras- asjade hoiustamiseks on meil riiulid ja lauad
* Igal asjal on oma koht, et neid oleks kerge leida ja kasutada, peale vahendite kasutamist paneme nad oma kohale tagasi.
* Peeglite kardinaid ja ruloosid ning A+B saali vaheseina liigutab õpetaja.
* Meile meeldib terve tantsupõrand ja seetõttu veendume alati, et meie treeningjalanõud ei kahjusta tantsupõrandaid (puhtad, ei jäta triipe jne)
* Söömiseks on meil koridoris ruumi küll, saalides kasutame vaid soovituslikult taaskasutatavaid mitte klassist veepudeleid.
* Teinekord juhtub asju- kui midagi läheb maha, katki või miski ei tööta, siis anname sellest kohe kontorisse või õpetajale teada, et saaksime juhtunut parandada.
* Peame lugu õhutamisest- kui avame akna, siis veendume, et see pärast ka kinni saaks
* Saalist viimasena lahkudes kustame tule ja vajadusel paneme ukse lukku

1. **Tehnika kasutamine**

* Meid on majas palju ja samaaegselt võib toimuda mitu tundi/proovi- valime sellise helivõimsuse, mis toetab meie tundi, aga ei häiri teisi majas viibijaid.
* Kõikides saalides on võimalik kasutada bluetooth ühendust
* Mini pulka kasutame hoolikalt nii, et see ei murdu ja veendume, et telefoni kate seda ei takista.
* Peale kasutamist lülitame voolu lülitist välja ja paneme tehnika kapi kinni
* Kui midagi ei tööta, siis me küsime abi, sest kaks pead on ikka kaks pead

1. **Prügi sorteerimine**

* Sellest õppeaastast püüame kõik koos majas põhjalikult prügi sorteerida. Meie taaratünni juures on ka prügi sorteerimise jaam, kust kasutatud materjal liigub ümbertöötlusesse. Me korjame eraldi toidujäätmeid, paberit ja pappi, pakendeid ja panditaarat. Kui midagi jääb tõesti üle, siis on see olmeprügi.

1. **Tunnis käitumise head tavad**

* Anname endast parima, et jõuda majja 10 minutit enne tunni algust
* Õpetajad on andnud kõikidele juhised ainetunni riietuse osas. Me austame õpetajaid ja järgime neid juhiseid
* Lahtised juuksed häirivad tunnis nii ennast kui teisi- kui patsikumm maha on jäänud, siis kontoris on selliseks juhuks varu olemas.
* Et ehted, ise ja teised terveks jääksid, jäävad ehted tunni ajaks kotti.
* Söömiseks on mõeldud aeg enne ja pärast tundi
* Võimalusel teeme kõik vajalikud toimetamised enne tundi, et miski ei segaks meie keskendumist õppimisele ja arenemisele.
* Tund algab ettenähtud kellaajal õpetaja alustamisel.
* Tunnis on meie majas telefonid hääletu peal ja kasutame neid vaid äärmisel vajadusel
* Tund kestab 55 minutit ja selle lõpetab õpetaja
* Ainetunni reeglid paneb täpsemalt paika õpetaja

1. **Kostüümide, aksessuaaride ja esinemiseks kasutatava atribuutika kasutamine**

* Tantsukooli esinemisteks välja jagatud kostüümid on väärtuslikud ja neid võivad kasutada veel mitmed kursused. Kostüüme transpordime vastavalt nende nõuetele (kas korralikult kotti pakitult või riidepuul)
* Kostüümide pesemise osas jagatakse juhiseid nende jaotamisel, oleme tähelepanelikud ja käitume vastavalt
* Kõik, mis kuulub ETA lattu, tuleb peale kasutamist tagasi. Kui oleme unustanud midagi enda kätte ja avastame tagastus tähtajast hiljem, siis toome ikka tagasi.
* Kostüümid on antud ainult meile kasutamiseks ja me järgime seda reeglit
* Kui midagi läheb kaduma või katki, siis räägime sellest ausalt- asju juhtub ja neid on kergem lahendada sellisel juhul, kui teame, millega tegu.
* Hoiame meile kasutamiseks jagatud kostüüme, aksessuaare ja atribuutikat